Mount Everest eller Chomolungma, som tibetanerne siger-
-har været dejligt, men nu skal vi ind i hjertet af Tibet, til Lhasa.
Den tibetanske højslette, som ligger i læ for monsunregnen-
-er praktisk talt en ørken 5 km over havets overflade.
Vi krydser den via Shigatse og Lhasa til Yushu nordpå.
I Shigatse ligger det næststørste munkekloster i Tibet, Tashilunpo-
-hvor den næstøverste munk, Panchen Lama, bor.
Modsat det golde landskab er klosteret rigt dekoreret-
-og bevis på, at religion ligger tibetanernes hjerte nær.
Er det det største kloster? Lhasa har vel et, som er større?
Jeg besøger Tashilunpo en kold og klar morgen med min guide, Migma.
Det tilhører munkeordenen Gelugpa.
Her bor 800 munke, og der kommer hele tiden nye til.
Det er ære for en familie at sende en søn til Tashilunpo.
Klostrene er som universiteter, hvor munkene kan studere-
-tibetansk medicin, filosofi, historie og kultur.
Også astrologi. Munkene kan få en doktorgrad.
De højest uddannede i Tibet kommer altså fra klostrene.
Ja, de har eksamen derfra.
Er Shigatse en vigtig by?
Byen er 500 år gammel og den næststørste i Tibet.
-Hvorfor er den vigtig? -Fordi Panchen Lama bor her.
-Den anden åndelige leder. -Ja, der er to åndelige ledere.
Dalai Lama og Panchen Lama. Dalai Lama bor i det centrale Tibet.
Shigatse hører til det vestlige Tibet.
Hvor gamle er drengene, når de bliver sendt til klosteret?
De fleste er seks år.
Rejser de hjemmefra? Får de lov at komme tilbage?
Ja, en gang om året.
Religion er rettesnor for alt her. Selv valget af farver.
-Hvorfor er det hus en anden farve? -Rød symboliserer et tempel.
Der er en Buddha indenfor. Hvid farve, så er der ingen Buddha.
Jaså. Kun templet har den farve.
Denne statue siges at være den højeste, forgyldte Buddha i verden.
Den tiltrækker pilgrimme fra hele Tibet.
Er det sådan, at man får bedre karma af at komme her tit?
Får man det bedre i det næste liv?
Ja, de får større visdom, som forbedrer det næste liv.
Lamperne symboliserer visdommens lys og brænder med yaksmør.
Statuen er 27 m høj og 11 m bred.
Den er lavet af kobber.
-Er pilgrimsrejser vigtige i Tibet? -Ja.
-Der kommer pilgrimme hver dag. -De lokale beboere kommer her.
Pilgrimme må bruge to trapper. Den i midten bruges kun-
-af Dalai Lama og Panchen Lama.
Nok bor han her, men ingen ved, hvor den nye Panchen Lama er.
Dalai Lamas kandidat forsvandt, og rivalen fra Kina ses sjældent.
Mit første indtryk af Lhasa er, at ikke meget er forbudt længere.
Kinas kommunisme har gjort Lhasa til et kapitalistisk paradis.
Men alt er ikke tabt. Her findes en af verdens fineste bygninger.
13 etager høj ligger den der som en kæmpe Buddha.
Mao ville sprænge den i luften.
Kunne et land symboliseres ved en bygning, var Tibet Potalapaladset.
Jeg har set billeder af bygningen i opslagsbøger, da jeg var lille.
Den lignede ikke noget andet. Den var meget fremmedartet.
Jeg troede aldrig, jeg skulle se den, for dengang var Tibet lukket.
Nu kan jeg komme ind og se den, men Dalai Lama er væk-
-og det er bare et museum nu.
Potalapaladset blev bygget i 1600-tallet og man gjorde alt-
-for at det skulle være et værdigt hjem for en gudekonge.
Før skyskrabere var Potalapaladset verdens højeste bygning.
Her var ikke rindende vand, og alt måtte bæres op ad trapperne.
Når man op på taget, finder man paladsets mest fortryllende rum.
Det østlige solskinsgemak. Det var Dalai Lamas soveværelse.
Herfra kunne han som den første i Lhasa se solens morgenstråler.
Dette er virkelig et sted, hvor man føler sig som konge.
Det er næsten 50 år siden, den 14. Dalai Lama så ud over sin by.
Han ville nok ikke genkende meget. Kun hjertet af den gamle by-
-er indtil videre fri for betonbyggeri.
Potalatorvet, en forblæst plads, sådan som kineserne ynder dem-
-blev anlagt 30 år efter, at Tibet hørte op med at eksistere-
-og i stedet blev til Den Autonome Region Tibet.
Et gammelt, religiøst samfund skulle møde en moderne verden.
Erfaringer indefra i de 30 år kan Taschi Tsering berette om.
Han blev fængslet af kineserne, men er blevet her i Tibet-
-og er blevet professor i engelsk.
Jeg er nået frem. Hvordan går det, Taschi? Dejligt at møde dig.
Da jeg var i Lhasa i 1950erne-
-kom den kinesiske hær.
Først var jeg både nysgerrig og chokeret.
De begyndte at bygge veje og åbne små klinikker.
Efter nogen tid begyndte de at sprede en masse "ismer".
Feudalisme, kapitalisme, socialisme, kommunisme...
Jeg havde aldrig hørt om dem før. Jeg blev endnu mere nysgerrig.
Jeg begyndte at tænke, at Tibet og tibetanere-
-og deres liv ville gennemgå en forandring.
Tibets bønder, som længe har levet som trælle, har rejst sig.
Det, som de har drømt om, er kommet. Trællene er fri.
Regeringen tilbyder bønderne sæd. Det er i sandhed lykkens sæd.
Men sædens frugt var bitter. Efter den kinesiske invasion-
-blev Dalai Lama, dengang blot 16 år, frataget sin politiske magt-
-idet Mao gjorde det klart, at han ikke brød sig om religion.
Dalai Lama mødte Mao i Beijing for at diskutere Tibets reformer.
Det foregik i fordragelighed, men i 1949 kom krisen.
Et tibetansk oprør brød ud og blev brutalt slået ned.
Det gjorde en ende på alle Tibets forhåbninger om selvstændighed.
Dalai Lama risikerede at blive dræbt, så han flygtede.
Forklædt flygtede han og nogle tilhængere over højsletten-
-til sikkerhed i Indien.
Dalai Lama vendte aldrig tilbage. Taschi blev uddannet i Indien-
-og blev bedt om at samarbejde med ham, men Taschi havde andre planer.
Mange tibetanere flygtede og blev væk-
-men du kom tilbage i 1964. Hvorfor?
Jeg overvejede muligheden for at acceptere-
-det kinesiske kommunistpartis lederskab.
Efter en tid overvejede jeg at blive socialist.
Hvorfor? For at vende tilbage og samarbejde med dem-
-for at modernisere Tibet og højne levestandarden.
Da jeg kom tilbage, rendte jeg ind i kulturrevolutionen-
-og blev stemplet som spion og selvstændighedsforkæmper.
Så blev jeg smidt i fængsel i nogle år-
-indtil Deng Xiaoping kom til magten.
Siden dengang, i over tyve år-
-er jeg glad for, at regeringen, selvom den ikke stoler på mig-
-trods alt ikke generer mig.
Heller ikke buddhisterne. Kinas position er sikret-
-så regeringen lader klostrene være.
Denne gårdhave ligger i Seraklosteret.
Ønsker man en god diskussion, er man kommet til rette sted.
Buddha ønskede ikke, at hans ord skulle accepteres uden diskussion-
-og derfor har munkene udviklet en verbal form for kampsport.
-Hvem diskuterer hvad? -De diskuterer buddhisme.
Buddhismens filosofi. Den, som sidder, har oftest svaret.
Han spørger, mener jeg. Den stående munk giver svaret.
Klapper man hænderne sammen sådan, betyder det: "Du tager fejl."
Jo flere point, desto bedre. Man ødelægger den andens argument.
Det gode er, at hvis man bliver ophidset, slår man sig selv.
Min tid i Lhasa er snart ovre, og som en sidste fornøjelse i byen-
-begiver vi os hen på den hotteste natklub i byen.
Øl køber man 12 af ad gangen.
Man bliver budt på tibetansk kultur set gennem et showbusinessfilter.
Senere bliver det virkelig sært, og jeg har følelsen af deja-vu.
Åh, nej. Det er Melodi Grand Prix!
Migma fortæller, at hun er 19 år og læser til arkitekt.
Tidligt næste morgen tager jeg op til bjergene over Lhasa.
Dette er Nechung, som var hjem for Tibets tredjevigtigste munk.
Han flygtede til Indien med Dalai Lama, men hans ødelagte tempel-
-er ved at blive restaureret.
Man arbejder med hænderne og nogle gange med fødderne.
Her bliver et lergulv gjort fladt med en slags restaureringsdans.
De tager endda praktikanter.
Væggene i Nechung er som et bibliotek. De skal oplyse og pynte.
Her bevares ikke kun et kloster, men en kultur og en historie-
-som takket være kommunismens Kina var tæt på at blive udryddet.
Uden for Lhasa ser vi et projekt, som vil påvirke Tibets fremtid.
Forberedelserne til en 1.100 km lang jernbane over højsletten.
Fra 2008, hvor Beijing afholder OL, kommer hurtigtog for første gang-
-til at forbinde Lhasas og Kinas jernbanenet-
-til gavn for hele Kinas befolkning, som der står skrevet.
Han-kineserne udgør 91 procent af befolkningen, så det står klart-
-hvem der vil drage størst fordel af den nye jernbane.
160 km nord for Lhasa opdager jeg et helt uventet paradis.
Pragtfuldt. Problemet med Tibet er-
-at det er svært at varme op. Det er første gang, jeg er rigtig varm.
Jeg blev nødt til at tage hen til et kæmpe bassin nord for Lhasa-
-i 4.200 meters højde for at blive varm. Det er helt vidunderligt.
Hvem har brug for tøj, når man har varme kilder?
Dette er Namtsosøens iskolde bredder-
-som ligger 4.600 meter over havet.
Namtso er Tibets største saltsø, og den er hellig-
-og meget velbesøgt.
Det siger en del om tibetanske pilgrimme.
Her ved Namtsosøen er det næsten vinter, virkelig koldt og blæsende.
De er kommet hertil, fordi det er en vigtig sø, et vigtigt år-
-fårets år, og det er lykkevarslende at komme-
-og udføre kora, en slags andagtspromenade.
De er så mange, at der må være noget om det. Jeg følger med.
Namtso er en af fire hellige søer i Tibet, og der er stor værdi i-
-at trodse elementerne for at komme her.
Der er ture i området, men de mest hengivne går rundt om selve søen.
Det er en gåtur på 18 dage.
Efter at have promeneret i bidende kulde blev jeg lidt misundelig-
-på den hengivenhed, der forvandler en øde søbred til en helligdom.
Det eneste andet livstegn omkring søen er yakhjorderne-
-som stortrives i denne kulde.
Jeg var blevet advaret om, at de kan blive lidt kæphøje.
Som tak for hjælpen med hjorden byder Ganden mig-
-på en yaksnack bestående af te med smør og tørret yaklår.
Hvilken luksus, et ildsted.
Yakken er menneskets bedste ven. Den giver uld, mælk og ost.
Han er nomade, ikke bonde, og det er et hårdt liv.
Det meste af året lever de ude i ekstrem kulde og sne.
Heldigvis, siger han, hjælper Kinas kommunistparti ham med problemerne.
Det takker han for. Er jeg med i en reklamefilm?
644 km nordøst for Lhasa er sommeren kommet til højsletten.
Sonam og hans bror flytter hjorden til de bedste græsningsområder.
Det er lettest på motorcykel.
Hans kone er traditionel og bruger en fløjte og kaster med jord.
Jeg lader, som om jeg er rejseleder.
Jeg er ikke fra landet, men jeg tilbyder at hjælpe.
Der sker ikke rigtig noget.
Jeg er dårlig til at malke dyr, især yakker.
Sådan, ja. Du kan godt.
Kom nu, bare en dråbe.
Sonam siger, at jeg må gribe fast om yveret.
Jeg malker faktisk ikke en yak, for yakkerne er hanner.
Her kalder man en hun for en dri.
Sådan.
Snart har vi nok til en cappuccino.
Sonam er en gåde. Går han mon altid i jakkesæt?
Forholdet mellem menneske og yak er temmelig ensidigt.
Yakken giver mælk, ost, smør, kød, brændsel, uld, skind og transport-
-og som tak får den en bjælde om halsen og en skør frisure.
Tak.
Det er varmere her end ude på højsletten.
Hej, unger. Jeg hedder Michael.
De kan også takke yakken for teltet. Det er lavet af yakhår-
-og opvarmes af yakekskrementer.
Vi er kommet fra vintergræsningen til, hvor de græsser om sommeren.
I er her kun i tre måneder. Jeg hjalp til med dyrene.
Jeg har også malket. Det er et telt af yakhår.
Det, som man ser rundt omkring, skabene og gryderne-
-bliver båret af yakker.
Her tilbringer du sommeren med din familie.
Det ser varmt ud, men det er temmelig køligt.
Det bliver godt med varm te.
Vi har ikke kendt hinanden længe. Vi forstår ikke hinandens sprog-
-men vi forstår alligevel hinanden.
Vi spiser sammen. Børnene... Det er meget ens i alle kulturer.
Der er altid en, som er glad og en, som skriger.
Det er det samme overalt. Det er faktisk pudsigt.
Hvad skal man med en parlør? Hej. Hej med dig.
Jeg vil gerne hjælpe, selvom jeg føler mig lidt som en au pair.
Man lever i et helt andet tempo.
De fleste opgaver udføres i ro og mag.
Jeg laver ost, og det haster ikke.
De sidder og sladrer udenfor.
Os i køkkenet falder ind i en behagelig livsrytme.
Det her er formodentlig nogens opgave for en hel dag.
Bedre end at være vært på et tv-program.
Hej igen. Se ikke så trist ud. Jeg er kommet for at arbejde.
Hun laver vist smør. Hvordan går det til?
Gerne, det har jeg ikke prøvet før. Undskyld mig.
Skubber man den bare ned? Vis mig det.
Lige ned og så op.
Godt, et mandligt stød.
Hvor længe gør man det? Tager det lang tid?
En time, to timer?
Det bliver til det lækreste smør.
Jeg må desværre løsrive mig fra Sonams families trygge favn.
Han skal køre mig til hestemarked i Yushu.
Vi gider ikke vente på bussen.
Efter flere dage på den øde højslette kommer Yushu som et chok.
Byen dukker pludselig op med butikker, restauranter og hoteller.
Lige ved siden af er endnu en by under opbygning.
Det ugelange hestemarked er den største begivenhed på højsletten.
Få kan leve i det barske landskab, men de, som gør, er her i dag.
Mange er kommet langvejsfra for at mødes og more sig.
Her mødes nomaderne og ses nok kun den ene gang om året.
Stemningen er en blanding af hjem, ferieglæde og højlandslege.
Yakkerne er med. Det er de vist ikke så begejstrede for.
Man kan handle i de mange cafeer, boder og forlystelser.
Smukt udsmykkede telte får det til at minde om Henleyregattaen-
-blandet med det vilde vesten.
Man er bare sammen. En kvinde har flyttet sin cafe hertil fra Yushu.
Her møder jeg Sonams ven Duker-
-som fortæller hemmeligheder fra yakhyrdernes liv.
Kom han her som teenager for at møde piger?
For eksempel.
-Ja, han mødte mange. -Blev han forelsket i nogen af dem?
Eller mødtes de bare til markedet?
-Ja. -Blev han forelsket?
Fandt hun sit livs kærlighed her?
-Hun siger, at det er privat. -Det er helt i orden.
Lad os tale om politik i stedet.
Åbningsceremonien handler kun om politik.
Højtrangerende medlemmer af folkets befrielseshær hylder Kina-
-som åbnede vildmarken vestpå og giver folk en lovende fremtid.
Til tonerne af Kinas nationalsang afholdes en god gammel parade.
Vi kunne lige så godt stå på Den Himmelske Freds Plads.
Mens traktorer ruller forbi, lovpriser kommentatorer-
-de mirakler, som moderniseringen har medført. Lyse tider er på vej.
Børnene hygger sig, men politiets tilstedeværelse hæmmer de ældre.
Disse ryttere er khampafolk, som var de eneste, der modsatte sig-
-den kinesiske befrielse.
Hvad synes Sonam om det her?
Hvad synes han bedst om?
-Hestene. -Ja, I har jo yakker.
-Er han også rytter? -Ja.
Skyder han også med musket?
-Nej, aldrig. -Det er farligt.
-Det er lidt farligt. -Det går ikke med familie og børn.
Men der er nogen, der gør det. Med imponerende resultat.
At samle sjaler op giver dog rytteren problemer.
Vi har brug for en pause, og Duker tager mig med ind til byen.
Her sælger man larvesvamp. Den er meget dyr.
Må vi se?
-Det er meget dyr urtemedicin. -Må jeg røre ved den?
-Det er et insekt. -Der er hovedet.
-Du kan se benene. -Hvad er der så godt ved den?
-Er det larvens hale eller hvad? -Nej.
-Græs? Jaså. -Den kommer ud sådan her.
-Hvad bruges den til? -Det er urtemedicin.
-Hvad kurerer den? -Alt.
-Ved du, hvad den koster? -Kurerer den tv-træthed?
Jeg pjatter bare.
Jeg vil gerne have for 30.
Larvesvampen, eller Cordyceps sinensis koster et pund stykket.
Men den kan jo kurere alt, så...
Tak, nu vil jeg sælge dem til nogle andre.
Nu går vi.
Stimuleret af duften af brændt enebær undersøger Duker og jeg-
-en tibetansk fritidsbeskæftigelse, hoop-la.
-Fem yuan for seks. -Så tager vi tre hver.
Præmien er en pakke cigaretter. Trist for en ikkeryger som mig.
-Ryger du? -Nej.
Vi spiller om tobak. Kan man ikke spille om pålæg eller østers?
-Cigaretter, kom nu! -Nej...
Dette og karaoke er nogle af påvirkningerne udefra-
-på denne tibetanske festival. Hvad mon Duker mener om det?
Tror du, der er fare for at miste tibetansk kultur, hvis folk-
-også taler kinesisk? Bliver tibetansk mindre vigtigt?
Ja, formodentlig. Hvis man kun taler kinesisk og engelsk-
-så forsvinder tibetansk.
Men vi lærer både kinesisk og tibetansk.
Så vi beholder vores kultur. Vi prøver i hvert fald.
Er kinesere og tibetanere en god blanding?
Om vi lever i harmoni? Ja, det går godt nu. Det gør det.
Var det svært at nå dertil? Har det altid været sådan?
Ja, for mig. Jeg har aldrig kendt til spændingerne.
Nej, vi trives godt sammen.
Kommer din søn om 50 år-
-til at være lige så tibetansk som dig og din far?
Hvis det er muligt, skal min søn have en god uddannelse.
Så skal han lære tibetansk, kinesisk og engelsk.
Hvis jeg kan, vil jeg sende ham til det bedste universitet i Beijing.
Oxford.
Hvis han bliver forretningsmand i et stort internationalt firma-
-ville det så være i orden?
Bare han får et bedre liv, er jeg glad.
Men ikke hvis han glemmer sit sprog.
Jeg vil give ham stærke følelser for Tibet, mens han er barn.
-Som barn, ja. -Jeg trivedes på højsletten.
Det var meget bedre end i London, hvor det larmer.
Man kan ikke få det hele.
Jeg troede ikke, at Tibet ville minde mig om sommerferier.
Men her er den samme stemning, som når vi var i Sheringham i Norfolk.
Man valgte et badehus og mødte de samme mennesker hvert år.
Det er samme følelse. Folk kommer hertil og slapper af nogle dage.
Det er ikke bare skovtur og telt. Folk klæder sig pænt på-
-og der er parader og sådan.
Jeg oplever en intensitet i nydelsen ved at være her-
-for otte måneder om året lever man et hårdt liv.
Når de så endelig mødes, så fejrer de det virkelig.
Dette er Yangtzeflodens udspring, hvor den samler sig før rejsen-
-mod havet. Hestemarkedet var turens nordligste stop.
Nu følger vi Yangtzefloden sydpå, indtil vi når det østlige Himalaya.
I næste afsnit trodser jeg Yangtzeflodens hvirvelstrømme-
-ser, hvad lægen ordinerer, lærer forførelsesteknikker-
-og danser folkedans med kinesere.
I Indien rejser jeg med tog, viser maven frem for en hovedjæger-
-leder efter den perfekte kop te, ser drenge klædt ud som piger-
-ser dansende trommeslagere og bader en elefant.
Himalaya - underholdning i højeste klasse.